|  |
| --- |
| Kooperativni online bibliografski sistem in servisi  COBISS  Cooperative Online Bibliographic System & Services |

Na podlagi Sklepa o ustanovitvi Instituta informacijskih znanosti (Uradni list RS, št. 71/02, 51/16) in 41. člena Zakona o knjižničarstvu (ZKnj-1; Uradni list RS, št. 87/01, 96/02 – ZUJIK, 92/15)

**Institut informacijskih znanosti**, Maribor, Prešernova 17, Slovenija, matična številka: 5258880, identifikacijska številka za DDV: SI98148486, ki ga zastopa direktor dr. Aleš Bošnjak (v nadaljevanju: IZUM)

in

Naziv, Kraj, Ulica in hišna številka, Država, matična številka: Matična številka, identifikacijska številka za DDV: Številka DDV, ki ga/jo zastopa Funkcija Ime in priimek (v nadaljevanju: KNJIŽNICA)

**sklepata**

**POGODBO O SODELOVANJU V SISTEMU COBISS.SI –**

**POLNOPRAVNO ČLANSTVO**

**Številka: \_\_\_\_\_\_\_\_\_\_\_\_\_\_**

**UVODNE DOLOČBE**

1. člen

Pogodbeni stranki uvodoma ugotavljata, da:

* predstavlja sistem COBISS organizacijski model povezovanja knjižnic v nacionalni knjižnični informacijski sistem z vzajemno katalogizacijo, vzajemno bibliografsko-kataložno bazo podatkov COBIB in lokalnimi bazami podatkov sodelujočih knjižnic, normativno bazo podatkov CONOR, bazo podatkov o knjižnicah COLIB, ter s številnimi drugimi funkcijami t. i. virtualne knjižnice,
* pristopata k sklenitvi te pogodbe, izhajajoč iz obojestranskega interesa za sodelovanje v sistemu COBISS.SI ter iz medsebojnega strokovnega in poslovnega zaupanja,
* bosta vse svoje obveznosti, ki jih prevzameta po tej pogodbi, opravljali v skladu s pravili, ki jih organi IZUM sprejmejo kot obvezna za člane sistema COBISS.SI,
* so podatki o KNJIŽNICI, ki se vpišejo v bazo podatkov COLIB.SI ali v druge evidence IZUM-a, podani v Prilogi 1 te pogodbe.

2. člen

Pogodbeni stranki prav tako ugotavljata, da IZUM kot knjižnični informacijski servis sistema COBISS.SI v skladu s programom dela in finančnim načrtom za tekoče leto opravlja naslednje aktivnosti:

* koordinacija razvoja in vzdrževanja operativnosti sistema COBISS.SI in njegovih servisov,
* razvoj, vzdrževanje in zagotavljanje operativnosti programske opreme COBISS,
* zagotavljanje računalniških zmogljivosti za delovanje sistema COBISS.SI,
* upravljanje z vzajemno bazo podatkov COBIB.SI,
* koordinacija razvoja in uporabe standardov za potrebe sistema COBISS.SI,
* razvoj formata COMARC,
* priprava, ažuriranje in dopolnjevanje uporabniških priročnikov in druge dokumentacije za potrebe sistema COBISS.SI,
* online ponudba domačih in tujih baz podatkov, v dogovoru z njihovimi proizvajalci,
* zagotavljanje standardne zaščite podatkov,
* pomoč po telefonu, elektronski pošti in drugih ustaljenih oblikah komunikacije,
* izobraževanje uporabnikov v obliki delavnic, predstavitev in posvetovanj,
* ugotavljanje usposobljenosti strokovnih delavcev knjižnice za delo v vzajemni katalogizaciji v sodelovanju z nacionalno knjižnico,
* informiranje o novostih.

**PREDMET POGODBE**

3. člen

Predmet te pogodbe je pridobitev polnopravnega članstva KNJIŽNICE v sistemu COBISS.SI in s tem možnost aktivnega sodelovanja v nacionalnem knjižničnem informacijskem sistemu ter uporaba programske opreme COBISS za avtomatizacijo knjižničnih funkcij v skladu z določili te pogodbe.

4. člen

Ta pogodba se sklene za nedoločen čas. Vse morebitne spremembe ali dopolnitve bosta pogodbeni stranki urejali s pisnimi aneksi k tej pogodbi.

**PRAVICE IN OBVEZNOSTI POGODBENIH STRANK**

5. člen

Na osnovi statusa polnopravne članice v sistemu COBISS.SI ima KNJIŽNICA pravico do:

* uporabe računalniških kapacitet IZUM-ovih strežnikov za gostovanje njene lokalne baze podatkov in za opravljanje funkcij v sistemu vzajemne katalogizacije brez omejitev,
* uporabe programske opreme COBISS in uporabniških priročnikov za naslednje aplikacije: COBISS/Katalogizacija, COBISS+, COBISS/Nabava, COBISS/Serijske publikacije, COBISS/Zaloga, COBISS/Izposoja, COBISS/Medknjižnična izposoja, COBISS/Izpisi, COBISS/Elektronski viri, COBISS/Upravljanje aplikacij, COBISS/Bibliografije raziskovalcev, CONOR, mCOBISS, dCOBISS, portal Izobraževanje,
* uporabe baz podatkov vzajemne katalogizacije,
* brezplačne udeležbe enega udeleženca na začetnem tečaju za uporabo programske opreme COBISS, ki je ob vključitvi knjižnice v sistem COBISS.SI obvezen,
* IZUM-ove pomoči po telefonu, po elektronski pošti in prek referenčnega servisa Vprašaj knjižničarja,
* ažurne uporabniške priročnike v elektronski obliki,
* sodelovanja v Svetu članic COBISS v skladu s kriteriji za njegovo sestavo,
* zaščite pravic do zapisov, ki jih je kreirala, v skladu z ustreznimi mednarodnimi konvencijami in zakonodajo Republike Slovenije o varovanju avtorskih in sorodnih pravic.

6. člen

KNJIŽNICA se s to pogodbo obvezuje, da bo:

* dela, ki jih bo izvajala z uporabo proizvodov in storitev IZUM-a, opravljala v skladu s sprejeto koncepcijo vzajemne katalogizacije v sistemu COBISS.SI, upoštevajoč pravila obdelave knjižničnega gradiva, ki so ali bodo sprejeta kot obvezna za vse članice sistema COBISS.SI, ter v skladu z mednarodnimi standardi in sprejetimi programskimi rešitvami, katerih funkcionalnosti so opisane v uporabniških priročnikih COBISS in COMARC,
* s programsko opremo COBISS delalo samo strokovno usposobljeno osebje, ki bo upoštevalo predpisane postopke za pravilno uporabo,
* omogočila nemoteno opravljanje rednih in izrednih del (namestitve, konverzije, indeksiranje itd.) pri vzdrževanju programske opreme COBISS,
* spoštovala pristojnosti Narodne in univerzitetne knjižnice (NUK) in IZUM-a, ki po Zakonu o knjižničarstvu opravljata dejavnosti in naloge nacionalne knjižnice in knjižničnega informacijskega servisa,
* IZUM-u v pisni obliki sporočala vsako spremembo podatkov,
* vse osebne podatke, ki so KNJIŽNICI dostopni v sistemu COBISS.SI, obravnavala skladno z določili zakona, ki ureja varstvo osebnih podatkov v Republiki Sloveniji, zagotovila pogoje in ukrepe za varstvo osebnih podatkov ter preprečila morebitne zlorabe v smislu določil navedenega zakona.

KNJIŽNICA se prav tako obvezuje, da bo pri uporabi zapisov in podatkov, prenesenih iz katere koli vzajemne baze podatkov COBIB v mreži COBISS.net ali iz katerih koli drugih bibliografskih baz podatkov, ki so na voljo za prevzemanje zapisov v procesu vzajemne katalogizacije, upoštevala naslednje:

* prenesene zapise in podatke bo uporabljala samo v okviru svoje organizacije,
* reproduciranje zapisov in podatkov (na papirju ali v strojno čitljivi obliki) v komercialne in pridobitne namene ni dovoljeno,
* preneseni zapisi morajo ohraniti identifikacijsko številko sistema (COBISS.XX-ID) v mreži COBISS.net ter oznako kreatorja in zadnjega redaktorja zapisa.

KNJIŽNICA lahko z zapisi, ki jih je sama kreirala, razpolaga brez omejitve za namene, ki ne ogrožajo integritete in koncepcije razvoja sistema COBISS.SI.

7. člen

IZUM bo KNJIŽNICI omogočil delo v sistemu COBISS.SI, ko vsaj en delavec KNJIŽNICE uspešno opravi začetni tečaj za uporabo programske opreme COBISS/Zaloga, ali če je vsaj en delavec usposobljen za delo v vzajemni katalogizaciji ter po potrditvi Zapisnika o zalogi.

Implementacija posameznih lokalnih aplikacij COBISS/Izposoja, COBISS/Medknjižnična izposoja, COBISS/Nabava, COBISS/Serijske publikacije in COBISS/Elektronski viri se izvede, ko vsaj en delavec knjižnice opravi ustrezni tečaj zanjo ter po potrditvi ustreznega zapisnika.

8. člen

IZUM ima pravico kopirati lokalno bazo podatkov KNJIŽNICE izključno za potrebe zaščite podatkov ali testiranja programskih rešitev.

9. člen

IZUM se obvezuje, da bo v primeru napake v tekoči verziji programske opreme COBISS, zaradi katere osnovne funkcije programske opreme ne delujejo pravilno ali so ogrožene baze podatkov sistema COBISS.SI, le-to poskušal odpraviti v 24 urah. Vse druge napake bo odpravil v razumnem roku.

**ČLANARINA**

10. člen

KNJIŽNICA plačuje letno članarino, ki predstavlja nadomestilo IZUM-u za zagotavljanje operativnosti strežnikov v sistemu COBISS.SI in s tem za dostop do lokalne baze podatkov, tj. do kataloga knjižnice po načelu 24/7, za vzdrževanje programske opreme COBISS, uporabo drugih baz podatkov v sistemu COBISS.SI, pripravo tekočih sprememb in dopolnitev uporabniških priročnikov ter pomoč po telefonu, elektronski pošti ali prek referenčnega servisa Vprašaj knjižničarja.

Algoritem za izračun članarine in njeno višino določi organ upravljanja IZUM za vsako leto vnaprej. Informacije o članarini so objavljene v Ceniku storitev in proizvodov na spletni strani IZUM.

Članarina se začne obračunavati, ko so izpolnjeni pogoji za delo v programski opremi COBISS.

Članarina se praviloma obračuna v kvartalnih obrokih, ki jih je KNJIŽNICA dolžna poravnati najkasneje v 30 dneh po izstavitvi računa na transakcijski račun številka SI56 0110 0603 0346 958, odprt pri UJP Slovenska Bistrica.

KNJIŽNICA je oproščena plačila letne članarine, če IZUM-u sredstva v ta namen neposredno zagotovijo pristojno ministrstvo Republike Slovenije ali morebitni drugi financerji.

**STORITVE PO POSEBNEM NAROČILU**

11. člen

Storitve, ki jih bo IZUM opravljal za KNJIŽNICO po posebnem naročilu in niso zajete v članarini, bodo predmet posebnih pisnih dogovorov med pogodbenima strankama.

Predmet posebnega naročila KNJIŽNICE so lahko:

* strukturne spremembe in konverzije lokalne baze podatkov (prenos zapisov iz drugih sistemov, konverzije zaradi reorganizacije KNJIŽNICE ali odprava napake, za katero ni odgovoren IZUM),
* razvoj in implementacija programske opreme za specifične potrebe KNJIŽNICE,
* inženiring pri razvoju in vzdrževanju računalniške in informacijske infrastrukture,
* izvajanje izobraževanja po programu izobraževanja ali po posebnem dogovoru,
* drugo.

Aktivnosti po posebnem naročilu se plačajo po veljavnem ceniku IZUM ter se obračunajo na podlagi priložene specifikacije, če ni drugače dogovorjeno.

**OBDELAVA OSEBNIH PODATKOV**

12. člen

KNJIŽNICA je upravljavka zbirk osebnih podatkov svojih članov, ki jih vzdržuje v okviru lokalnih aplikacij sistema COBISS.SI. S podpisom te pogodbe KNJIŽNICA pooblašča IZUM za opravljanje pogodbene obdelave osebnih podatkov skladno s Splošno uredbo o varstvu podatkov (GDPR) in zakonom, ki ureja varstvo osebnih podatkov v Republiki Sloveniji.

IZUM kot obdelovalec zbirk osebnih podatkov članov KNJIŽNICE se zavezuje, da bo s prejetimi osebnimi podatki ravnal v skladu z določili Splošne uredbe o varstvu podatkov (GDPR) in zakonom, ki ureja varstvo osebnih podatkov v Republiki Sloveniji, ter da osebnih podatkov ne bo uporabil za drug namen.

Pogodbeni stranki se s podpisom te pogodbe zavežeta, da bosta sklenili ločeno Pogodbo o obdelavi osebnih podatkov, ki bo podrobneje urejala pravice in obveznosti med KNJIŽNICO in IZUM-om.

**INTELEKTUALNA LASTNINA IN AVTORSKE PRAVICE**

13. člen

IZUM-u pripadajo avtorske in sorodne pravice do organizacijskih rešitev sistema COBISS.SI, programske opreme COBISS, formatov COMARC in dokumentacije, ki so predmet implementacije in uporabe po tej pogodbi. Programska oprema COBISS ter sistemska, uporabniška in druga dokumentacija COBISS imajo znak zaščitene avtorske pravice ©IZUM.

KNJIŽNICA mora ščititi v prejšnjem odstavku navedeno intelektualno lastništvo, avtorske in sorodne pravice IZUM-a ter preprečiti nepooblaščeno kopiranje ali razmnoževanje programske opreme in pripadajoče dokumentacije.

KNJIŽNICA mora na vseh svojih publikacijah in drugih materialih, ki jih izdela na osnovi podatkov iz sistema COBISS.SI, navajati izvor podatkov (npr. Vir podatka: COBISS.SI).

14. člen

KNJIŽNICA je seznanjena, da so "COBISS", "COMARC", "COBIB", "COLIB", "CONOR", "CORES", "E-CRIS", "SICRIS", "dCOBISS", "COBISS+", "mCOBISS", "COBISS3", "COBISS4", "IZUM", "SGC", "COBISS Lib", "COBISS Cat" in "COBISS Ela" zaščitene blagovne znamke, ki jih IZUM uporablja za identifikacijo svojih proizvodov in storitev in so registrirane pri Uradu RS za intelektualno lastnino v Ljubljani.

15. člen

IZUM ima neomejeno pravico do razpolaganja z vzajemno bazo podatkov COBIB.SI.

IZUM ima avtorsko pravico do vzajemne baze podatkov COBIB.SI v celoti kot zbirke podatkov, obenem pa si ne lasti avtorskih pravic do katerega koli posameznega zapisa v tej bazi podatkov. Dejstvo, da je posamezni zapis izdelal določeni udeleženec nacionalnega knjižničnega informacijskega sistema za vzajemno katalogizacijo, je trajno evidentirano v vzajemni bazi podatkov COBIB.SI.

**VIŠJA SILA**

16. člen

V primeru višje sile sta v času njenega delovanja pogodbeni stranki oproščeni izvajanja obveznosti po tej pogodbi, če ju ta višja sila prizadene. Pogodbena stranka, ki jo je prizadelo delovanje višje sile, mora obvezno, brez odlašanja in na zanesljiv način o tem obvestiti drugo pogodbeno stranko. V tem obvestilu mora navesti vrsto, začetek in domnevni konec delovanja višje sile, obseg posledic in podobno. Pogodbena stranka, ki se sklicuje na višjo silo, je dolžna na zahtevo druge pogodbene stranke predložiti verodostojne dokaze v pisni obliki o dejanskem obstoju višje sile ter o posledicah, ki jih je le-ta povzročila.

Za primer višje sile se štejejo dogodki in okoliščine, na katere pogodbeni stranki resnično ne moreta vplivati tako, da bi zmanjšali njihov učinek ali pa jih odstranili.

**PREKINITEV POGODBE**

17. člen

KNJIŽNICA ima pravico odstopiti od te pogodbe, če:

* nima več interesa za nadaljnje članstvo in sodelovanje v sistemu COBISS.SI, vendar nima pravice do povračila morebitnega neizkoriščenega dela članarine,
* IZUM ne izpolnjuje prevzetih obveznosti, pri čemer se terjatve KNJIŽNICE za povračilo morebitnega neizkoriščenega dela članarine za preostali del tekočega leta in/ali odškodnina rešujejo kot predmet spora na način, ki je določen v 20. členu te pogodbe.

O nameravanem odstopu od pogodbe je KNJIŽNICA dolžna najmanj en mesec prej pisno obvestiti IZUM ter navesti razlog za svoj odstop. Odpovedni rok začne teči z dnem, ko IZUM prejme pisno obvestilo o nameravanem odstopu.

18. člen

IZUM ima pravico odstopiti od te pogodbe oziroma ima pravico prekiniti nadaljnje opravljanje storitev po tej pogodbi samo v primeru, če  KNJIŽNICA ne izpolnjuje prevzetih obveznosti iz te pogodbe.

O neizpolnjevanju teh obveznosti je IZUM dolžan KNJIŽNICO pravočasno pisno obvestiti. Če  v tridesetih dneh ni doseženo soglasje med IZUM-om in KNJIŽNICO o izpolnjevanju prevzetih obveznosti iz te pogodbe s strani KNJIŽNICE, se mora do tega vprašanja opredeliti organ upravljanja IZUM. Šele ko organ upravljanja IZUM nesporno ugotovi, da KNJIŽNICA ne izpolnjuje svojih obveznosti v skladu s to pogodbo, lahko IZUM pogodbo prekine ali začasno prekine nadaljnje opravljanje storitev po tej pogodbi do razrešitve nastalih situacij.

19. člen

V primeru prekinitve te pogodbe KNJIŽNICA izgubi pravico do uporabe programske opreme COBISS in spremljajoče dokumentacije.

V primeru prekinitve te pogodbe ima KNJIŽNICA pravico do zapisov iz njene lokalne baze podatkov za lastne potrebe, s tem da lahko zapise, ki so jih kreirale druge knjižnice, uporablja skladno z določili 2. odstavka 6. člena te pogodbe.

KNJIŽNICA lahko sama prenese zapise iz lokalne baze podatkov s pomočjo programske opreme COBISS. Prenos zapisov lahko na prošnjo KNJIŽNICE opravi IZUM, če ga KNJIŽNICA v desetih dneh po prekinitvi te pogodbe o tem pisno obvesti. IZUM je nato dolžan v  tridesetih dneh izvesti prenos zapisov iz lokalne baze podatkov KNJIŽNICE ter jih predati KNJIŽNICI na enem od standardnih elektronskih medijev.

**KONČNE DOLOČBE**

20. člen

Pogodbeni stranki soglašata, da bosta morebitne spore, ki lahko nastanejo med izvajanjem določil te pogodbe, poskušali rešiti sporazumno, v nasprotnem primeru pa soglašata, da o sporu odloča stvarno pristojno sodišče v Mariboru.

21. člen

Ta pogodba je sklenjena in stopi v veljavo z dnem podpisa obeh pogodbenih strank. S tem dnem prenehajo veljati vse predhodno med pogodbenima strankama sklenjene pogodbe o članstvu v sistemu COBISS.SI in morebitni aneksi k tem pogodbam.

22. člen

Ta pogodba je sestavljena v štirih enakih izvodih, od katerih prejme vsaka pogodbena stranka po dva izvoda.

|  |  |
| --- | --- |
| V/Na Kraj, dne Datum | V Mariboru, dne \_\_\_\_\_\_\_\_\_\_ |
| Za KNJIŽNICO:  ­­­­­­­­­­­­­Ime in priimek  FUNKCIJA  (podpis in žig) | Za IZUM:  dr. Aleš Bošnjak  DIREKTOR  (podpis in žig) |

|  |  |  |  |
| --- | --- | --- | --- |
| **IZPOLNI KNJIŽNICA** | | | |
| **1. Polni naziv knjižnice/ustanove v slovenskem jeziku:** | | | |
| **2. Polni naziv knjižnice/ustanove v angleškem jeziku:** | | | |
| **3. Ulica in hišna številka:** | | | |
| **4. Poštna številka in kraj:** | | | **5. Poštni predal:** |
| **6. URL-naslov domače strani:** | | | |
| **7. Uradni e-naslov knjižnice:** | | **8. Davčna številka:** | |
| **9. Storitve so dostopne:  vsem brez omejitev  omejenemu krogu uporabnikov  samo članom matične ustanove** | | | |
| **10. Skupna uporabna površina v m2:** | **11. Skupno število čitalniških mest:** | | |
| **12. Številčna oznaka knjižnice** (sigla)**:**   |  |  |  |  |  | | --- | --- | --- | --- | --- | |  |  |  |  |  | | | | |
| **13. Podpisnik pogodbe** (ime, priimek in funkcija)**:** | | | |
| **14. Direktor/ravnatelj/vodja knjižnice** (ime in priimek)**:**  **Telefon:**  **Telefaks:**  **E-pošta:** | | | |
| **15. Kontaktna oseba za COBISS** (ime in priimek)**:**  **Telefon:**  **Telefaks:**  **E-pošta:** | | | |
| **16. Vodja medknjižnične izposoje** (ime in priimek)**:**  **Telefon:**  **Telefaks:**  **E-pošta:** | | | |
| **17. Število zaposlenih v knjižnici:** | | | |
| **18. Največje število sočasnih uporabnikov programske opreme COBISS:** | | | |
| **19. Status knjižnice:  samostojna ustanova  organizacijska enota ustanove/gospodarske družbe  neurejen status** | | | |
| **20. Knjižnica pripada univerzi:** | | | |

|  |
| --- |
| **IZPOLNI IZUM** |
| **Oznaka baze podatkov v sistemu COBISS.SI** (akronim)**:**   |  |  |  |  |  |  | | --- | --- | --- | --- | --- | --- | |  |  |  |  |  |  | |
| **Kratek naziv knjižnice v slovenskem jeziku** (največ 70 znakov)**:** |
| **Kratek naziv knjižnice v angleškem jeziku** (največ 70 znakov)**:** |
| **Vrsta knjižnice:** |

|  |  |  |  |  |
| --- | --- | --- | --- | --- |
| Za knjižnico: |  | Datum: |  | Za IZUM: |

(podpis in žig) (podpis in žig)

**Navodila za izpolnjevanje**

**Prosimo vas, da izpolnite prilogo k Pogodbi o sodelovanju v sistemu COBISS.SI – polnopravno članstvo. Izpolnite le prvih dvajset polj. Vsi podatki so obvezni. Če katerega izmed podatkov nimate na voljo (npr. knjižnica nima svoje spletne strani ipd.), pustite polje prazno. Kjer je predvideno, da izberete odgovor, ustrezni kvadratek pred besedilom označite z** 🗷**.**

**Priloga je sestavni del pogodbe o polnopravnem članstvu v sistemu COBISS.SI. Ustrezno izpolnjeno in podpisano prilogo nam pošljite skupaj s podpisano pogodbo po klasični pošti na naslov: Institut informacijskih znanosti, Prešernova 17, 2000 Maribor.**

1. Vpišite uradni polni naziv knjižnice oziroma ustanove, v okviru katere deluje knjižnica.

2. Vpišite uradni polni naziv knjižnice oziroma ustanove, v okviru katere deluje knjižnica, v angleškem jeziku.

3. Vpišite ulico in hišno številko, kjer je sedež knjižnice oziroma ustanove.

4. Vpišite poštno številko in kraj sedeža knjižnice.

5. Vpišite oznako (p. p.) in številko poštnega predala.

6. Vpišite URL-naslov spletne strani knjižnice oziroma ustanove.

7. Vpišite uradni elektronski naslov knjižnice.

8. Vpišite davčno številko knjižnice oziroma ustanove.

9. Označite kvadratek pred besedilom, komu so dostopne storitve vaše knjižnice.

10. Vpišite uporabno površino knjižnice v m2.

11. Vpišite skupno število čitalniških mest, ki so v knjižnici na voljo.

12. Vpišite številčno oznako knjižnice oziroma siglo, ki jo je knjižnici dodelil Center za razvoj knjižnic. Informacije in obrazec za pridobitev sigle so na voljo na spletni strani <http://cezar.nuk.uni-lj.si/sigle/index.php>.

13. Vpišite ime in priimek ter funkcijo podpisnika pogodbe.

14. Vpišite ime in priimek direktorja, ravnatelja ali vodje knjižnice ter telefonsko številko, številko telefaksa in e-naslov.\*

15. Vpišite ime in priimek kontaktne osebe za COBISS ter telefonsko številko, številko telefaksa in e-naslov.[[1]](#footnote-1)\*

16. Vpišite ime in priimek vodje medknjižnične izposoje ter telefonsko številko, številko telefaksa in e-naslov.[[2]](#footnote-2)\*

17. Vpišite število vseh zaposlenih v knjižnici. Če je knjižnica samostojna ustanova, pri tem številu ne upoštevate delavcev v skupnih službah (npr. kadrovsko-pravna služba, finančno-računovodska služba idr.).

18. Vpišite največje število sočasnih uporabnikov programske opreme COBISS v knjižnici, vendar brez uporabnikov COBISS+; to pomeni število sočasno aktivnih (različnih) uporabniških imen za dostop do aplikacij COBISS. Kontrola dostopa bo knjižnico omejila na tisto število sočasno aktivnih uporabniških imen, ki ga boste sami navedli. Na osnovi tega podatka se izračuna tudi letna članarina, tako da se vrednost točke pomnoži s ponderjem, ki ustreza največjemu številu sočasnih uporabnikov programske opreme COBISS v knjižnici. Več informacij o članarini za sodelovanje v sistemu COBISS.SI preberite na <http://home.izum.si/cobiss/o_cobissu/cenik.asp>.

19. Označite kvadratek pred besedilom, kakšen status ima knjižnica.

20. Vpišite polni naziv univerze, ki ji pripada knjižnica.

1. \* Če se v poljih 14., 15. in 16. katera koli navedena oseba ponovi, zadostuje, da podatke, kot so telefonska številka, številka telefaksa in e-naslov, vpišete le enkrat. [↑](#footnote-ref-1)
2. [↑](#footnote-ref-2)